Han var eneste søn af [[Frands Brockenhuus]]. I sin ungdom studerede han ved [[Københavns Universitet]], tjente derefter to år i [[Kancelliet]] og tog sluttelig del i [[Den Nordiske Syvårskrig|krigen]] med [[Sverige]], i hvilken han tjente med 12 ryttere. Efter freden i [[1570]] blev han [[hofjunker]], men forlod dog snart hoftjenesten. Efter sine forældres tidlige død var han nemlig bleven ejer af hovedgårdene Bramstrup og [[Egeskov Slot|Egeskov]], og han satte derfor i en forholdsvis ung alder bo. [[25. november]] [[1571]] fejrede han på Egeskov sit [[bryllup]] med den 8 år ældre Karen [[Skram (adelsslægter)|Skram]], datter af den berømte søhelt [[Peder Skram]].
Personbillede_savnes Historie